b'\n_START_ARTICLE_\nPetjenegi\n_START_PARAGRAPH_\nPetjenegi eller pe\xc3\xa7enekler (tyrkisk: pe\xc3\xa7enekler; bulgarsk, russisk: \xd0\x9f\xd0\xb5\xd1\x87\xd0\xb5\xd0\xbd\xd0\xb5\xd0\xb3\xd0\xb8, tr. Petjenegi; latin: p\xd0\xb0\xd1\x81in\xd0\xb0\xd1\x81\xd0\xb0\xd0\xb5) var et halv-nomadisk tyrkisk folk fra de centralasiatiske stepper, som talte et tyrkisk sprog.\n_START_SECTION_\nArmenske kilder\n_START_PARAGRAPH_\nI de armenske kr\xc3\xb8niker af Matteus fra Odessa n\xc3\xa6vnes petjenegierne nogen f\xc3\xa5 gange i kapitel 75. F\xc3\xb8rste gang omkring 1050-51, hvor han siger, at Badzinag-folket for\xc3\xa5rsagede store \xc3\xb8del\xc3\xa6ggelser i mange romerske stater, det vil sige p\xc3\xa5 byzantinsk territorium. I kapitel 103 berettes det at romernes allierede, Padzunak og Uz (grene af oghuz-tyrkere skiftede side, da kampene var p\xc3\xa5 det mest intense, og vendte sig mod de byzantinske styrker, side om side med seldsjuk-tyrkerne. I kapitel 132 omtales en krig mellem Rom og padzinager, efter den romerske (byzantinske) h\xc3\xa6rs nederlag, hvor de foretager en mislykket belejring af Konstantinopel. I samme kapitel er padzinagene beskrevet som en bueskytterh\xc3\xa6r. Senere, i kapitel 299 sender den armenske prins Vasil, som tjente i den romerske h\xc3\xa6r, en trop padzinager for at komme de kristne til hj\xc3\xa6lp.\n_START_SECTION_\nAlliance med Det byzantinske rige\n_START_PARAGRAPH_\nI det 9. \xc3\xa5rhundrede blev petjenegierne byzantinernes allierede ogs\xc3\xa5 benyttede til at holde farligere fjender som rus og magyarere borte. Dette var et gammelt romersk kneb (del og hersk), som blev videref\xc3\xb8rt af deres byzantinske efterkommere \xe2\x80\x93 at spille det ene fjendefolk ud mod det andet._NEWLINE_Uzerne var et andet tyrkisk steppefolk, som til sidst fordrev petjenegierne fra deres hjemegne og frar\xc3\xb8vede dem deres husdyr og alt andet af v\xc3\xa6rdi. En alliance mellem oghuzer, ogs\xc3\xa5 kimeker og karlukker satte petjenegierne under pres. Men en anden gruppe, samaniderne p\xc3\xa5f\xc3\xb8rte alliancen nederlag. Efterh\xc3\xa5nden, som petjenegierne blev drevet vest over af khazarerne og kumanerne, fordrev petjenegierne selv magyarene vest for Dnepr i 892_NEWLINE_I 894 gik bulgarerne til angreb p\xc3\xa5 Byzans. Tidlig i 895 sendte kejser Leo VI den vise bud efter hj\xc3\xa6lp fra magyarerne, som sendte en h\xc3\xa6r, som stod under kommando af Levente ind i Bulgarien. Levente ledede felttoget p\xc3\xa5 en glimrende m\xc3\xa5de og tr\xc3\xa6ngte dybt ind i Bulgarien, mens den byzantinske h\xc3\xa6r angreb Bulgarien fra syd. Fanget i en klemme mellem magyarere og byzantiske styrker inds\xc3\xa5 zar Simon den f\xc3\xb8rste, at han ikke kunne f\xc3\xb8re krig p\xc3\xa5 to fronter og sluttede en hurtig v\xc3\xa5benhvile med det byzantinske rige._NEWLINE_Zar Simon engagerede petjenegierne til at hj\xc3\xa6lpe med at holde magyarerne borte. Petjenegierne udf\xc3\xb8rte denne opgave s\xc3\xa5 godt, at de ogs\xc3\xa5 fordrev magyarerne, som var blevet tilbage i Etelk\xc3\xb6z og de pontiske stepper, og tvang dem vest over til nedre Donau, Transdanubien og mod de pannoniske stepper hvor de senere grundlagde det ungarske konged\xc3\xb8mmet.\n_START_SECTION_\nHistorie og fald\n_START_PARAGRAPH_\nFra det 9. \xc3\xa5rhundrede e. Kr. havde petjenegierne uheldige kontakter med Kijevriget. I mere end to \xc3\xa5rhundreder foretog de tilf\xc3\xa6ldige overfald ind i de landomr\xc3\xa5der, som h\xc3\xb8rte under rus, og som til tider blev optrappede til krige i fuld skala (som krigen i 920 mod petjenegierne, som blev ledede af Igor fra Kijev), som omtales i Nestorkr\xc3\xb8niken. Men der var ogs\xc3\xa5 midlertidige milit\xc3\xa6ralliancer, som fx felttoget mod byzantinerne i 943 under ledelse af Igor. I 968 belejrede og angreb petjenegierne byen Kijev._NEWLINE_En del af petjenegierne fulgte prinsen af Kijev, Svjatoslav 1. p\xc3\xa5 felttoget mod Byzants i 970 og 971, selv om petjenegierne til sidst lagde sig i baghold og dr\xc3\xa6bte prinsen af Kijev i 972. If\xc3\xb8lge Nestorkr\xc3\xb8niken lod petjenegiernes khan Kurya lave et b\xc3\xa6ger af hans hovedskal efter skikken hos steppenomaderne. I konfrontationerne mellem petjenegier og rus i Vladimir Is regeringstid kom de to parter ud af det med vekslende held. Vladimir grundlagde byen Perejaslav p\xc3\xa5 stedet, hvor han havde besejret petjenegierne dette blev efterfulgt af at petjenegierne led nederlag i Jaroslav den vises regeringstid. Kort efter blev de sv\xc3\xa6kkede petjenegier p\xc3\xa5 de pontiske stepper erstattede af et andet nomadefolk, kumanerne eller polovtsyene._NEWLINE_Efter \xc3\xa5rhundreder med strider, som omfattede alle deres nabofolk, det byzantinske rige, Kijev-rus. khazarer og magyarer, blev petjenegierne udslettede som uafh\xc3\xa6ngig magt i slaget ved Levounion ved et kombinert angreb fra den byzantinske og den kumanske h\xc3\xa6r under ledelse af den byzantinske kejser Alexios 1. Komnenos i 1091. Efter et nyt angreb fra kumanerne i 1094 blev mange petjenegier dr\xc3\xa6bte eller assimilerede. Endnu en gang blev de angrebne og nedk\xc3\xa6mpede af byzantinerne i slaget ved Beroia i 1122. For en tid fandtes der fortsat betydelige samfund af petjenegier i Ungarn. Men til sidst oph\xc3\xb8rte de at eksistere som eget folk og blev assimilerede med nabofolk som bulgarerne, magyarerne og gagauzerne.'